કોમનવેલ્થ ગેમ્સમાં શ્રેયસી સિંહે ગોલ્ડ જીતી લીધો છે. ગોલ્ડ કોસ્ટમાં રમાઇ રહેલા 21માં કોમનવેલ્થ ગેમ્સના 7માં દિવસે ભારતીય ખેલાડીઓ તેમનું ઉમદા પ્રદર્શન બતાવી રહ્યા છે. અને અત્યાર સુધીમાં ભારત કુલ 12 સુવર્ણ પદક જીતવામાં સફળ રહ્યું છે. ઉલ્લેખનીય છે કે શ્રેયસી સિંહે ડબલ ટ્રેપ સ્પર્ધામાં સુવર્ણ પદક જીત્યું છે. જ્યારે અશબ અને અંકુર પુરુષ વર્ગમાં પોતાની જગ્યા બનાવવામાં સફળ રહી છે. અન્ય રમતોમાં પણ ભારત સારું પ્રદર્શન કરી રહ્યું હોય તેમ જોવા મળ્યું છે. બોક્સિંગમાં 45-48 કિગ્રા વજનમાં સેમીફાઇનલમાં એમસી મેરી કોમ શ્રીલંકાની અનુશા દિલરુક્શીને હરાવીને ફાઇનલમાં પહોંચી ગઇ છે. આમ મેરી કોમે પોતાના નામે એક મેડેલ તો પાક્કો કરી જ લીધો છે. ભારત બોક્સિંગમાં સારું પ્રદર્શન બતાવી રહ્યો છે.